Ձյունիկ Աղաջանյան

**Ձյունիկ Ֆրունզեի Աղաջանյան** (), հայ դիվանագետ։

## Կենսագրություն
### Կրթություն
1984–1989 թվականներին սովորել է Երևանի պետական համալսարանի ռոմանագերմանական բանասիրության ֆակուլտետում, 1987–1989 թվականներին՝ ԵՊՀ Հասարակական մասնագիտությունների ֆակուլտետի ժուռնալիստիկայի բաժնում։ 1996–1998 թվականներին սովորել է Կոլումբիայի համալսարանի միջազգային և հանրային հարաբերությունների դպրոցում և ստացել միջազգային հարաբերությունների մագիստրոսի կոչում։ 2002 թվականին ուսանել է Շվեդիայի Ուփսալա համալսարանի Խաղաղության և հակամարտությունների ուսումնասիրությունների ֆակուլտետում։

### Գործունեություն
* 1992 -1993 թվականներին՝ ՀՀ արտաքին գործերի նախարարության Իրավապայմանագրային վարչության գործավար
* 1993-1993 թվականներին՝ ՀՀ ԱԳՆ Ամերիկայի երկրների վարչության գործավար
* 1993-1993 թվականներին՝ ՀՀ ԱԳՆ Ամերիկայի երկրների վարչության կցորդ
* 1993-1995 թվականներին՝ ԱՄՆ-ում ՀՀ դեսպանության 3-րդ քարտուղար
* 1995-1996 թվականներին՝ ՀՀ արտաքին գործերի նախարարի տեղակալի օգնական, ԱՄՆ և Կանադայի վարչության 3-րդ քարտուղար
* 1997-1998 թվականներին՝ Միգրացիայի միջազգային կազմակերպության ՄԱԿ-ում ներկայացուցչության խորհրդական, ՄԱԿ-ի հարցերով պատասխանատու (Նյու Յորք)
* 1998-1999 թվականներին՝ ՀՀ արտաքին գործերի նախարարի օգնական՝ քաղաքական հարցերով
* 1999-2001 թվականներին՝ ՀՀ ԱԳՆ Քաղաքական ծրագրավորման վարչության Տեղեկատվության բաժնի վարիչ
* 2001-2003 թվականներին՝ ՀՀ ԱԳՆ Հասարակայնության հետ հարաբերությունների վարչության պետ, խոսնակ
* 2003-2006 թվականներին՝ ՄԱԿ-ում ՀՀ մշտական ներկայացուցչության արտակարգ դեսպանորդ և լիազոր նախարար
* 2004-2006 թվականներին՝ ՄԱԿ-ի Փոքր զենքի և թեթև սպառազինության հարցերով Վերանայման կոնֆերանսի փոխնախագահ, ՄԱԿ-ի ՙՓոքր զենքերի և թեթև սպառազինությունների ապօրինի առևտուրն իր բոլոր ասպեկտներով կանխելու, դրա դեմ պայքարելու և այն վերացնելու նպատակով գործողությունների ծրագրի իրականացումը քննարկող ՄԱԿ-ի երկրորդ երկամյա հանդիպումը՚ փոխնախագահ, ՄԱԿ-ի գլխավոր ասամբլեայի 59-րդ նստաշրջանի առաջին (զինաթափման հարցերով) կոմիտեի փոխնախագահ
* 2007-2010 թվականներին՝ ՀՀ ԱԳՆ Միջազգային կազմակերպությունների վարչության պետ
* 2007-2011 թվականներին՝ Կանանց հարցերով խորհրդի անդամ, Գենդերային բռնության դեմ պայքարի միջգերատեսչական հանձնաժողովի անդամ, ՀՀ-ում մարդականց շահագործման (թրաֆիկինգի) հարցերով խորհրդին կից աշխատանքային խմբի ղեկավար, ԳՐԵԿՈ-ին ներկայացվելիք Հայաստանի Հանրապետության վերաբերյալ 3-րդ փուլի գնահատման զեկույցի նախապատրաստման աշխատանքային խմբի անդամ, ՄԱԿ-ի խոշտանգումների և այլ դաժան, անմարդկային կամ նվաստացնող վերաբերմունքի ու պատժի դեմ կոնվենցիայի 19-րդ հոդվածի համաձայն համատեղ 3-րդ և 4-րդ ազգային զեկույցը նախապատրաստող աշխատանքային խմբի ղեկավար, ՄԱԿ-ի տնտեսական, սոցիալական և մշակութային իրավունքների մասին միջազգային դաշնագրի 16-րդ հոդվածի համաձայն համատեղ 2-րդ և 3-րդ ազգային զեկույցը նախապատրաստող աշխատանքային խմբի ղեկավար, ՄԱԿ-ի ռասայական խտրականության բոլոր ձևերի վերացման մասին միջազգային կոնվենցիայի 9-րդ հոդվածի համաձայն 5-րդ և 6-րդ ազգային զեկույցը նախապատրաստող աշխատանքային խմբի ղեկավար, Միգրացիոն համակարգի կառավարման բարեփոխումների վերաբերյալ առաջարկությունների մշակման միջգերատեսչական աշխատանքային խմբի անդամ
* 2010-2011 թվականներին՝ ՀՀ արտաքին գործերի նախարարության աշխատակազմի խորհրդական
* 2011 թվականի փետրվարի 8-ին ՀՀ Նախագահի հրամանագրով նշանակվել է Նիդերլանդների Թագավորությունում Հայաստանի Հանրապետության արտակարգ և լիազոր դեսպան։
* 2011 թվականի հուլիսի 18-ին ՀՀ Նախագահի հրամանագրով համատեղության կարգով նշանակվել է Քիմիական զենքի արգելման կազմակերպությունում Հայաստանի Հանրապետության մշտական ներկայացուցիչ։
* 2018 թվականի մարտի 2-ին ՀՀ նախագահի հրաանագրով ազատվել է Նիդերլանդների Թագավորությունում Հայաստանի Հանրապետության արտակարգ և լիազոր դեսպանի պաշտոնից։
* 2018 թվականի մարտի 2-ին ՀՀ նախագահի հրաանագրով նշանակել Ինդոնեզիայի Հանրապետությունում Հայաստանի Հանրապետության արտակարգ և լիազոր դեսպան (նստավայրը՝ Ջակարտա)։

Ունի Հայաստանի Հանրապետության արտակարգ և լիազոր դեսպանի դիվանագիտական աստիճան։

## Ծանոթագրություններ

Կատեգորիա:Հայ դիվանագետներ
Կատեգորիա:Դիվանագետներ այբբենական կարգով
Կատեգորիա:Հայաստանի արտակարգ դեսպանորդ և լիազոր նախարարի դիվանագիտական աստիճան ունեցող անձինք
Կատեգորիա:ԵՊՀ շրջանավարտներ
Կատեգորիա:Կին դեսպաններ